lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl als en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā pilnībā pārbūvēs Atmodas, Lapskalna un Slokas ielu – ZZ.lv
Vārda dienas svin: Elma, Menarda, Elna
andra.ozola@zz.lv - 25.04.2022 - 16:49
Jelgavas pašvaldība paredz tuvākajos gados pilnībā pārbūvēt Atmodas, Lapskalna un Slokas ielu, lai perspektīvā nodrošinātu nepieciešamo infrastruktūru lidlauka teritorijas industriālajai attīstībai, kā arī veidotu savienojumu ar plānoto Ziemeļu tiltu. Šobrīd tiek izstrādāts būvprojekts “Industriālā parka ielu infrastruktūras izveide”, kam jābūt pabeigtam šā gada oktobrī, informē Jelgavas pašvaldības Sabiedrisko attiecību pārvaldē.
Jelgavas pašvaldības Attīstības un pilsētplānošanas pārvaldes Projektu vadības sektora vecākā projektu vadītāja Daina Traidase stāsta, ka konkursa kārtībā būvprojektu izstrādā SIA “3C”. “Projekts ir sadalīts trīs kārtās – pirmajā tiek izstrādāti risinājumi Atmodas ielas pārbūvei, otrajā – Lapskalna ielas, bet trešajā – Slokas ielas pārbūvei. Visu būvprojekta kārtu risinājumi būs savstarpēji saskaņoti, lai nodrošinātu ilgtspējīgu ielu infrastruktūras un inženierkomunikāciju tīklu darbību un funkcionalitāti. Izstrādājot būvprojektu, jāņem vērā, ka tā kārtas var tikt realizētas atšķirīgos laika periodos,” skaidro D.Traidase.
Atmodas ielu paredzēts izbūvēt no Dobeles šosejas līdz Lapskalna ielai kopumā 1860 metru garumā. Būtiski, ka atsevišķi posmi tiks izbūvēti no jauna, piemēram, veidojot savienojumu ar Dobeles šoseju, kā arī mainot ielas trajektoriju pie bērnudārza “Kāpēcīši”. Savukārt ielu krustojumos paredzēti divu veidu risinājumi – rotācijas aplis vai krustojums ar kreisā pagrieziena joslu. Rotācijas aplis kā risinājums plānots Atmodas un Ganību ielas krustojumā un Atmodas ielas un Meiju ceļa krustojumā. Tāpat visā ielas garumā iecerēts gājēju un velosipēdistu celiņš, LED apgaismojums, lietus kanalizācijas sistēma, autobusu pieturvietas un gājēju pārejas. Papildus tiks izbūvēta sakaru kanalizācija un videonovērošanas sistēma.
Projektā jānodrošina arī ērta un racionāla piekļuve daudzdzīvokļu māju teritorijām, tāpēc tiks izbūvēti atsevišķi automašīnu stāvlaukumi gar Ganību ielu 63 un 65, Atmodas ielu 74, 76 un 88. Savukārt, saglabājot automašīnu stāvlaukumu pie bērnudārza “Kāpēcīši”, paredzēts izveidot papildu stāvvietas.
Saturs turpināsies pēc reklāmas.
Slokas ielas pārbūve tiks īstenota no Meiju ceļa līdz Lapskalna ielai jeb 630 metru garumā, bet Lapskalna iela tiks pārbūvēta no Slokas līdz Zvejnieku ielai 660 metru garumā. Šajās ielās paredzēts pa vienai braukšanas joslai katrā virzienā, tiks izbūvēts gājēju un velosipēdistu celiņš, lietusūdens kanalizācijas sistēma, LED apgaismojums, sakaru kanalizācija un videonovērošanas sistēma.
Visos ielu posmos tiks labiekārtota vide, veidojot jaunus apstādījumus, gājēju un velosipēdistu atpūtas vietas ar soliņiem, atkritumu urnām un velostatīviem, bet rotācijas apļos iespējama arī mazo arhitektūras formu izvietošana. Tāpat visās ielās paredzēta ūdensapgādes un kanalizācijas tīklu projektēšana ar atzariem uz blakus īpašumiem un ugunsdzēsības prasību nodrošināšanu.
Lai īstenotu projektā plānoto ielu rekonstrukciju un izbūvētu jaunus Atmodas ielas posmus, automašīnu stāvlaukumus pie daudzdzīvokļu mājām, gājēju ietves, veloceliņus un rotācijas apļus, atsevišķos posmos vajadzēs izzāģēt kokus, tāpēc pašvaldība publiskajai apspriešanai nodod koku ciršanas ieceri. Atmodas, Slokas un Lapskalna ielā pēc rekonstrukcijas tiks iestādīti 403 jauni kokaugi.
Saturs turpināsies pēc reklāmas.
Paziņojums par publisko apspriešanu koku ciršanai Atmodas ielā un Lapskalna ielā Jelgavā
No 1.oktobra Jelgavas novada pašvaldība pieņems iesniegumus valsts atbalstam mājsaimniecībām apkures izdevumu pieauguma daļējai segšanai
Jelgavā siltumapgādes tarifu plāno celt vēl par 9% (papildināta)
Ceturtdien Latvijā reģistrēti 1203 jauni Covid-19 gadījumi un saņemtas ziņas par četriem mirušajiem
Būvindustrijas lielā balva nominācijā “Gada students” – LBTU absolventam Arturam Neiburgam
Jelgavas pils pagalmā notiks tradicionālie Azemitologa svētki
Arī nākamnedēļ nav gaidāmas krasas laikapstākļu pārmaiņas
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.